stanford-oval/wikipedia huggingface dataset:
שלום דובער לוין
מפרסומיו > ספרים שכתב > ביבליוגרפיה

ספריית ליובאוויטש - סקירת תולדותיה על פי מכתבים תעודות וזכרונות, נ.י., תשנ"ג
תערוכת ספריית ליובאוויטש, נ.י. תשנ"ד
אוסף ההגדות בספריית חב"ד, נ.י. תשנ"ו
מבית הגנזים - לקט חיבורים מארכיון ספריית חב"ד כולל דברי הסבר, ניו יורק תש"ע
תערוכות הספרייה - סקירת 15 תערוכות ספריית חב"ד (תשנ"ד - תשע"ו), ניו יורק תשע"ו.
מפרסומיו > ספרים שערך

יגדיל תורה - כתב עת תורני בנושא אדמו"רי חב"ד ותלמידיהם, ניו יורק, תשל"ז - תשמ"ה, 67 חוברות
אגרות קודש - סדרת אגרות קודש של שבעת אדמור"י חב"ד ליובאוויטש, 59 כרכים
קובץ משיח וגאולה 7 חוברות, תשנ"ה-תשנ"ח.
זיכרון לבני ישראל - זכרונותיו של הרב ישראל ג'ייקובסון, ניו יורק תשנ"ו
תולדות אברהם חיים ראזענבוים - ניו יורק תשנ"ח
מאסר וגאולת אדמו"ר האמצעי - תרגום מרוסית של תיק המסמכים, החקירות וההתכתבות שבין המושל חאנאווסקי לבית המשפט, החוקרים והסינט, ניו יורק תשנ"ח
שאלות ותשובות תורת שלום - מאת רבי שלום דובער שניאורסון, קה"ת, ברוקלין
הגדה של פסח עם לקוטי טעמים ומנהגים עם ביאור "דברי שלום", הוצאת ספרים קה"ת, תשע"ח
מפרסומיו > ספרים על 'שולחן ערוך הרב'

עיונים בשולחן ערוך הלכות פסח, נ.י. תשס"ג
דובר שלום - עיונים בשולחן ערוך הרב, נ.י., מהדורה ראשונה, ברוקלין תשס"ב
הלכות "אמירה לנכרי" משולחן ערוך אדמו"ר הזקן - ליקוט ההלכות משולחן ערוך הרב, קונטרס אחרון, מהדורא בתרא ושו"ת אדמו"ר הזקן, עם ציונים והערות. ניו יורק תשס"ז, מהדורה שנייה שם תשע"ג
סדר הכנסת שבת - חיבורו של אדמו"ר הזקן עם ביאור, תשע"ד
סדר מכירת חמץ - חיבורו של אדמו"ר הזקן על מכירת חמץ עם ביאור, תשע"ד
שיעורי הלכה למעשה, חלק א - אורח חיים, תשע"ד. חלק ב - יורה דעה, אבן העזר, חושן משפט, תשע"ה; חלק ג, תשע"ו, בהוצאת קה"ת, ברוקלין
הלכות חג השבועות - משולחן ערוך אדמו"ר הזקן עם ביאורים, קה"ת, ברוקלין תשע"ה
דברי שלום – ביאור לשולחן ערוך הרב, ברוקלין: קה"ת, תשע"ז ואילך (נכון לאוגוסט 2024 יצאו לאור: הלכות פסח (6 כרכים), תשע"ז–תשע"ח; הלכות שבת (8 כרכים), תש"פ–תשפ"ג; הלכות יום טוב, תשפ"ד; הלכות תשרי, תשפ"ד)
מפרסומיו > ספרים שההדיר

כתבי הרב חיים אליעזר הכהן ביחובסקי, ועד להדפסת כתבי הרח"א ביחובסקי, ברוקלין תש"נ.
שולחן ערוך הרב, ו כרכים, שאלות ותשובות, מהדורה מתוקנת ומוערת, עם מפתח עניינים, תשס"א - תשס"ח.
שארית יהודה, הרב יהודא ליב, מ"מ ומ"ץ דק"ק יאנאוויטש, אחי בעל התניא, נ.י. תשס"ט.
הגהות לסדור רבנו הזקן לרבי מנחם מענדל שניאורסון נ.י. תשס"ז.
שאלות ותשובות צמח צדק ט' כרכים.
לקריאה נוספת

הרב שלום דובער לוין, עבודת הקודש: אצל כ"ק אדמו"ר מליובאוויטש, מהדורה מורחבת, ברוקלין, נ.י. : קה"ת, תשפ"ג
הערות שוליים

↑  עבודת הקודש, מהדורת תשפ"ג, עמ' שיז.
↑  עבודת הקודש, מהדורת תשפ"ג, עמ' רצט.
1 2 3  מהדורה ראשונה, ברוקלין, נ.י., תשנ"ה, באתר אוצר החכמה | המהדורה החדשה ב־PDF (בעימוד שונה מהמהדורה המודפסת)
1 2
↑  עבודת הקודש, תשפ"ג, עמ' קצג.
↑  קובץ "משיח וגאולה" המכיל את מאמר הרב לוין "משיח מן החיים"
↑
↑
↑  יומן השליחות המיוחדת
↑  משפט הספרים - דידן נצח
↑  להורדה
↑  באתר ספריית חב"ד
↑  להורדה
↑  באתר ספריית חב"ד
↑  א', ב', ג', ד', ה', ו', ז'
↑  תולדות אברהם חיים
↑
↑  דובר שלום
↑
↑  ISBN 978-0-8266-5232-4 |
↑  ISBN 978-0-8266-5233-1
↑  חלק א
↑  ISBN 978-0-8266-5234-8‏ חלק ב
↑  חלק ג
↑  ISBN 978-0-8266-5238-6
| --- | --- |
בקרת זהויות :  NLI: 987007300823705171  ISNI: 0000 0000 7902 7871  LCCN: n83001534  VIAF: 18587493   WorldCat (עם VIAF): 18587493
שווים

ערך זה עוסק באלבום של רן דנקר ועילי בוטנר. אם התכוונתם למשמעות אחרת, ראו .
שווים הוא אלבום הבכורה של הזמר רן דנקר והפזמונאי עילי בוטנר, אשר כתב והלחין את 12 השירים שכלולים בו.
לאחר עבודה והקלטות של שנה, בהפקת חברת התקליטים NMC, יצא האלבום באוגוסט 2007. השיר "שווים" הוא שיר הנושא של האלבום, והסינגל הראשון שיצא ממנו. לאחר צאת הסינגל הראשון יצאו הסינגלים "בואי נעזוב" שנכתב על ידי בוטנר בשיתוף עם גלעד שגב, והסינגלים "הכל מזכיר אותך", "אני אש" ו"מה שלא הספקתי לומר" בו משתתפת בשירה סיון טלמור.
האלבום זכה להצלחה מסחרית ולביקורות חיוביות, והיה זה שהביא לפריצתם של בוטנר ודנקר לתודעת הקהל. עם צאת הסינגל "שווים" הוא נכנס למקום החמישי במצעד של גלגלצ, ושבוע לאחר צאתו הגיע למקום השני. עם צאת הקליפ לסינגל הוא הפך לקליפ השבוע בערוץ 24, והגיע למקום הראשון בתוכנית ה"מבוקשים" של הערוץ. השיר "בואי נעזוב" זכה בפרס עמ"י לשנת 2008 בקטגוריית השיר הטוב ביותר.
בעקבות הצלחת האלבום,  במצעד הפזמונים העברי השנתי של רשת ג' ושל גלגלצ לשנת ה'תשס"ח נבחרו דנקר ובוטנר כ"הרכב השנה", וכמו כן זכו במקום הראשון בנבחרי ערוץ הילדים בקטגוריית "הרכב השנה".
לאחר צאת האלבום, יצאו השניים למסע הופעות ברחבי הארץ להפצת האלבום ושיריו.
לימים סיפר בוטנר, כי עיצוב האלבום שואב ניחוח של נוסטלגיה ונאיביות ישראלית, סוג של מחברת שירים וזכרונות ילדות של רן ועילי מהחיים בקיבוץ. את עטיפת האלבום עיצב מיקי תורג'מן וצולם על ידי אריאל ואן סטרטן.
גרסאות כיסוי

בשנת 2022 ביצעו הרכב גוונים של עמותת גוונים את השיר.
בשנת 2023 ביצעו להקת שווים של עמותת אלווין ישראל את השיר.
רשימת השירים

| מס' | שם | משך |
| --- | --- | --- |
| 1. | יום הולדת  | 2:40 |
| 2. | בואי נעזוב  | 4:10 |
| 3. | הכל מזכיר אותך  | 3:14 |
| 4. | מי בחלומך  | 3:51 |
| 5. | שווים  | 3:52 |
| 6. | אני אש  | 3:27 |
| 7. | לחזור לישון ביחד  | 2:21 |
| 8. | נעימה  | 3:19 |
| 9. | מחכה לך  | 2:44 |
| 10. | מה שלא הספקתי לומר  | 4:00 |
| 11. | 12 שנים  | 3:22 |
| 12. | במקום לבכות  | 3:07 |
| --- | --- |
בקרת זהויות :  MusicBrainz release group: 9b007691-50ec-45f0-8642-12522a76b18d
FL Studio

| --- | --- |


גרסה 21 של התוכנה
 מפתח:  Image-Line Software
 גרסה אחרונה:  24.1.1 (26 ביוני 2024) 
 מערכת הפעלה:  חלונות, OS X
 נכתבה בשפות:  אובג'קט פסקל, דלפי (שפת תכנות) 
 סוג רישיון:  שיתופי, קנייני
 קטגוריה:  מוזיקה (Digital audio workstation)
 http://www.flstudio.com
 
FL Studio (לשעבר "Fruity Loops") היא תוכנת מחשב מסוג תחנת עבודה דיגיטלית לאודיו  שפותחה על ידי Image-Line Software, חברת תוכנה שנמצאת בבלגיה. באמצעות התכונה ניתן ליצור בעיקר מוזיקה אלקטרונית, אך מכיוון שניתן ליצור VST Plugins ולהפעילם בתוכנה, ומכיוון שישנן חברות גדולות רבות שיוצרות VST הניתנים לרכישה ולשימוש, כיום ניתן ליצור כמעט כל סוג של מוזיקה באמצעות התוכנה - החל ממוזיקה אלקטרונית פשוטה עד לתזמורות שלמות שנשמעות אמיתיות. כמו כן, ניתן להקליט אודיו בתוכנה וליצור שירים בעלי שירה. מאז הגרסה הראשונה התוכנה תומכת פלאגינים (VST) בשילוב עם קובצי MIDI. לאחרונה ממשק התוכנה החל לתמוך גם בקובצי MP3, WAV ו-Ogg .
FruityLoops מבוססת על מודל הסקוונסר.
בין התוכנות הדומות בתפקודן ומתחרות ב-FruityLoops נמצאות Logic Pro, Reason ו-Cubase. התוכנה היא תוכנה שיתופית (גרסת ניסיון משווקת בחינם באתר החברה, אך כדי להשתמש בכל התכונות יש לשדרג לגרסה בתשלום) וישנן מספר גרסאות, השונות במחירן ותפקודן, ומתאימות הן לחובבנים והן למקצוענים. הגרסה הנפוצה ביותר היא Producer Edition, אך ההבדל בין הגרסאות הוא בעיקר בכמות הפלאגינים הרשמיים המובנים בתוך גרסת התוכנה עצמה.
Image-Line פיתחה גם גרסת אפליקציה למכשירי הסמארטפון - FL Studio Mobile - הניתנת להורדה הן ב-Google Play Store והן ב-App Store. בנוסף, התוכנה יכולה להתחבר לציוד היקפי שעוזר בשימוש ובכתיבת מוזיקה, וגם למטרה הזו קיימת אפליקציה למכשירי הסמארטפון - Image-Line Remote - שיכולה להתחבר למחשב ולסייע להשתמש בתוכנה באופן פשוט יותר.
התוכנה קלה לשימוש ומומלצת מאוד למתחילים, והעיצוב של התוכנה החל מגרסה 12 שם דגש על קלות השימוש. עם זאת, ישנם דיג'יים מפורסמים רבים שמשתמשים ב-FL Studio, ביניהם מרטין גריקס, אפרוג'ק, אלן ווקר ואביצ'י.
בחודש מאי 2018 יצאה לאור גרסה 20 לרגל 20 שנה לתוכנה.
בספטמבר 2018 יצא שלט המידי הייעודי הראשון לתוכנה (כמו ה ableton push של ableton), ה AKAI FIRE.
באפריל 2022 חברת Novation הוציאה מקלדת MIDI ייעודית לתוכנה, ה-fl key
תיאו ואורה קוסטר

תיאו ואורה קוסטר היו זוג מפתחי משחקים וצעצועים ישראלים.
תיאו קוסטר נולד ב-1929 באמסטרדם. היה חבר לכיתה של אנה פרנק, ובמהלך המלחמה הסתתר הרחק מאמסטרדם אצל בני זוג נוצרים, שהוכרו כחסידי אומות העולם. עבד בבית הדפוס של אביו באמסטרדם, ובשנת 1955 עלה לישראל. אצל חברים בנתניה פגש את אורה, מורה לציור ממושב כפר חיים, ולימים התחתנו. השניים הקימו חברה לפיתוח משחקים וצעצועים בשם "דגמי תאורה" (הלחם של שמותיהם) שבו אורה הגתה את הרעיון ותיאו עסק במימושו. את המשחק הראשון המציאה אורה למען בנה בן החמש, והמשחק נרכש על ידי חברת "דלק" כדי שישמש כמתנה לעובדי החברה. בשנים הראשונות שלאחר מכן עסקו בני הזוג קוסטר בהמצאת מתנות מיוחדות ומוצרי קידום מכירות לחברות ישראליות, בהן ויטה, שופרסל והמועצה לשיווק פרי הדר. סוכן ספרים שהשיג להם חוזים בחו"ל לייצור משחקים שהמציאו הוביל להתמקדותם בפיתוח משחקים. ב-1965 המציאו את "שין שין", מקלוני פלסטיק צבעוניים שניתן לחברם זה לזה בדרכים שונות. המשחק נמכר בישראל לגלידות "שטראוס", ובמדינות נוספות, ובין השאר נמכר לחברת המזון האמריקאית "בורדן" (אנ'), שהשתמשה במקלונים כמחזיקי שלגון שנקראו "Elsie Stix", על שם אלסי הפרה, שהייתה סמל מסחרי של החברה. עד 1981 נמכרו בארצות הברית כ-12 מיליארד שלגונים עם מקלונים אלה.
בשנת 1975 עתרה חברת "דגמי תאורה" לבג"ץ, בתביעה שעל ייצוא דגמי צעצועים שפיתחה, לשם ייצורם בחו"ל, יינתנו לה תמריצי מס, כמקובל ביחס לייצוא תעשייתי. העתירה נדחתה בנימוק שייצוא זה איננו ייצוא של מוצרים תעשייתיים אלא ייצוא של דגמים שלפיהם מייצרים מוצרים תעשייתיים, ולכן אינו נכלל בפעילות שמזכה בתמריצי מס, אף שגם הוא מכניס מטבע זר למדינה.
בני הזוג קוסטר פיתחו משחקים נוספים, בהם כאלה המיוצרים על ידי חברת המשחקים הגרמנית הגדולה "רבנסבורגר". המשחק "נחש מי?" שפיתחו מיוצר על ידי חברת "הסברו" האמריקאית. בשנת 2021 זכה להצלחה גדולה הצעצוע "פופיט", שאותו פיתחו בני הזוג בשנת 1975 ונמכר ב-2012 לחברת FoxMind הקנדית.
אורה קוסטר חיברה גם ספרי משחקים רבים.
תיאו קוסטר נפטר באפריל 2019 ואורה קוסטר נפטרה ביולי 2021. בניהם, בועז וגדעון, ואשתו של בועז עליזה, ממשיכים את דרכם בחברה המשפחתית, שסל המוצרים שפיתחה כולל 190 משחקים.
ב- 2007 יזמו תאו ואורה את הפקת הסרט התיעודי "חברי הכיתה של אנה פרנק" בבימויו של אייל בורס, בו מופיע תאו (אז, מוריס) בתפקיד עצמו ומספר יחד עם עוד חמישה מחברי הכיתה של אנה פרנק על אנה ועל קורותיו כילד יהודי במלחמת העולם השנייה.
הערות שוליים

↑  אודותינו, באתר של "תאורה"
↑  צביה בן-שלום, שין־שין, על המשמר, 15 במרץ 1974
↑  בג"ץ 210/75 דגמי תאורה בע"מ נגד משרד המסחר והתעשייה, ניתן ב-25 בדצמבר 1975
↑  מידע על אורה קוסטר בקטלוג הספרייה הלאומית;
הספרים של אורה קוסטר, באתר "סימניה"
↑  משה כהן, ‏חברה לכיתה של אנה פרנק נפטר: "אבא סיפר שלא הופתע שהיא כתבה יומן", באתר מעריב אונליין, 23 באפריל 2019
↑  נינה פוקס, הלכה לעולמה אורה קוסטר, הישראלית שהמציאה את ה"פופיט", באתר ynet, 11 ביולי 2021
המרפסת של המדינה

| --- | --- |
תל אביב והים התיכון כפי שנצפים מהמרפסת של המדינה ביום של ראות טובה
תל אביב והים התיכון כפי שנצפים מהמרפסת של המדינה ביום של ראות טובה
 מידע כללי
 סוג הר:  מצפור
 גובה:  350 מטר
 מדינה:  ישראל
 מיקום:  פדואל
 קואורדינטות:  32°03′33″N 35°02′50″E﻿ / ﻿32.05925°N 35.04718°E﻿ / 32.05925; 35.04718
  (למפת גוש דן מוגדלת) המרפסת של המדינה(למפת גוש דן רגילה) המרפסת של המדינה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרפסת של המדינה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרפסת של המדינה
 
1997: ראש הממשלה בנימין נתניהו (משמאל) לוחץ את ידו של גבריאל אלינסון, ממייסדי פדואל, בתצפית "המרפסת של המדינה". באמצע ניצב שר השיכון אריאל שרון. ברקע, הכפר הערבי דיר בלוט
קבוצת מבקרים במרפסת של המדינה במהלך "פסטיבל המרפסת" שהתקיים בחול המועד סוכות תשע"ח (אוקטובר 2017)
המרפסת הלאומית של המדינה על שם דונאלד טראמפ הוא מצפור הממוקם על כתף גבעה בצמוד לגדר היישוב פדואל שבשומרון. ניתן להשקיף ממנו על גוש דן, השרון, מישור החוף והשפלה, ובהתקיים תנאי מזג אוויר מתאימים וזיהום אוויר מופחת ניתן לראות אף את תחנות הכוח של אשקלון ואשדוד בדרום ועד לאוניברסיטת חיפה שעל הר הכרמל.
בפברואר 2025 הוחלט לשנות את שם המצפה ל"המרפסת הלאומית – ע"ש דונלד טראמפ", כהוקרה לנשיא ארצות הברית דונלד טראמפ.
מאפיינים

המצפור מתנשא כ-350 מטר מעל פני הים. המרחק בינו ובין הים התיכון הוא כ-25 ק"מ בקו אווירי, המרחק לגוש דן הוא כ-12 ק"מ בקו אווירי והמרחק לנמל התעופה בן-גוריון הוא כ-13 ק"מ בקו אווירי. מהמקום ניתן לזהות בקלות רבה תשתיות ביטחוניות ואזרחיות חיוניות לישראל, כגון נמל התעופה בן-גוריון, הקריה, אוניברסיטאות, מסילות ותחנות רכבת, כביש 6, תחנות כוח, אזורי תעשייה ומסחר ובתי חרושת.
שימוש

את השם "המרפסת של המדינה" טבע ראש הממשלה, אריאל שרון, ברצונו לבטא בכך את פגיעות מישור החוף, השרון והשפלה בפני עליונותו הטופוגרפית של מי ששולט בשדרת ההר.
מנהגו של אריאל שרון להביא למקום אישים שונים, מתייחס לתביעה הישראלית ארוכת השנים לגבולות בני הגנה כערובה לשלום בר קיימא וממחיש שהתייצבות על גבולות הקו הירוק – ירידה של ישראל משדרת ההר – אינה עולה בקנה אחד עם תביעה זו. כאשר הביא את ג'ורג' ווקר בוש בעת שהיה מושל טקסס, התבטא שרון באומרו: "אתה רואה את הבתים ממול? אלה הבתים של תל אביב. ושם זה חוף הים של תל אביב, ויותר שמאלה זה נמל התעופה בן-גוריון ושם ימינה זה הבתים של ראש העין. אדוני המושל, אם חלילה נצא מכאן, נישאר עם מותניים צרים של כמה קילומטרים בלבד שיפרידו ממזרח עד הים". בוש השיב לו: "אני יכול להבין את זה. זה יהיה ממש שיגעון".
תנועת "ישראל שלי" הפיקה פרויקט הנקרא "פרויקט הפנורמה", שמטרתו להראות את חשיבות המקום מבחינה ביטחונית-אסטרטגית, על ידי תצפית וירטואלית מהמקום אל גוש דן ועוד.
באוגוסט 2014 הוקם באתר מצפור, אותו חנך השר לענייני גמלאים, ח"כ אורי אורבך.
באפריל 2016 הותקנו באתר משקפות נוף ארוכות טווח, על מנת לאפשר למבקרים להשקיף על הנוף מהמצפור.
החל מאפריל 2015 מתקיים במקום פסטיבל המרפסת של המדינה פעמיים בשנה - בחול המועד סוכות ובחול המועד פסח - בהשתתפות אלפי מבקרים.
גלריה

שלט הקדשה במרפסת של המדינה
הכניסה למרפסת של המדינה
מצפור המרפסת של המדינה
מבט מהמרפסת של המדינה, הכפר דיר בלוט והאגם העונתי לפניו
הערות שוליים

↑  עוז ישראל שוורץ, ‏"המרפסת-ש כמחווה לטראמפ: זהו שמה החדש של "המרפסת של המדינה", באתר "סרוגים", 18 בפברואר 2025
↑  אלישע בן קימון, תצפית "המרפסת של המדינה" בשומרון תיקרא ע"ש טראמפ, באתר ynet, 18 בפברואר 2025
↑  סיון רהב-מאיר, ‏המרפסת של אריק שרון, באתר ‏מאקו‏, 18 באפריל 2013
1 2  מאריק שרון ועד ה´צל´: המרפסת של המדינה,  באתר כיפה, 20 באפריל 2016
↑  דניאל בן סימון‏, בבית אריה חוששים מהגדר ומשרון, באתר וואלה, 24 באוקטובר 2004
↑  פרוייקט הפנורמות של ישראל, באתר ישראל שלי
↑  אורי אורבך, ביום טוב רואים מכאן את חדרה. נאום מחנוכת המצפור בפדואל שבשומרון., באתר ח"כ אורי אורבך
↑  אלפים בפסטיבל המרפסת של המדינה, באתר "סרוגים", 27 באפריל 2016
הקו הירוק בוטל: עשרות אלפים טיילו בשומרון, באתר "סרוגים", 27 באפריל 2016
↑  עשרות אלפים חוגגים בשומרון, באתר ערוץ 7, ‏12 באפריל 2017
↑  חמישים אלף מטיילים והצעת נישואים אחת, באתר ערוץ 7, ‏16 באפריל 2017
↑  אלפי בני אדם גדשו את אתרי התיירות בשומרון, באתר "סרוגים", 18 באוקטובר 2016
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
פרסי ג'קסון וגנב הברק

ערך זה עוסק בספר מאת ריק ריירדן. אם התכוונתם לסרט המבוסס על הספר, ראו .
| --- | --- |

עטיפת הספר בעברית. עיצוב: אמרי זרטל
 מידע כללי
 מאת:  ריק ריירדן
 שפת המקור:  אנגלית
 סוגה:  פנטזיה, הרפתקאות, נוער
 הוצאה
 הוצאה:  Hyperion Books, Puffin Books ובעברית גרף לפני גרף הוציאה מרגנית
 הוצאה בשפת המקור:  1 ביולי 2005
 תאריך הוצאה:  1 ביולי 2005   2008
 מספר עמודים:  383 (כריכה קשה)   400 (כריכה רכה)   383 (גרף)
 הוצאה בעברית
 תרגום:  יעל אכמון
 מהדורות נוספות
 מספר כרכים:  6
 סדרה
 סדרת ספרים:  פרסי ג'קסון והאולימפיים
 הספר הבא:  פרסי ג'קסון וים המפלצות
 קישורים חיצוניים
 מסת"ב:  מסת"ב 0786856297
 הספרייה הלאומית:  002613805
פֶּרְסִי ג'קסון וגנב הברק (באנגלית: The Lightning Thief) הוא ספר פנטזיה-הרפתקאות מאת ריק ריירדן. הספר יצא לאור בשנת 2005. הספר הוא הרומן הראשון בסדרת פרסי ג'קסון והאולימפיים המבוססת על המיתולוגיה היוונית, שמספרת את עלילותיו הבדיוניות של האל למחצה – פרסי ג'קסון. פרסי הוא בנו של אל הים המיתולוגי פוסידון. הוא וחבריו, גרובר אנדרווד הסאטיר ואנבת' צ'ייס (בת אתנה) יוצאים למסע כדי למנוע מלחמה בין שלושת האחים המיתולוגיים: זאוס, האדס ופוסידון.
כתב היד פרסי ג'קסון וגנב הברק נמכר במכירה פומבית ל-Miramax Books לפני שיצא לאור ב-28 ביולי 2005. לאחר כ-4 שנים מכר הספר יותר מ-1.2 מיליון עותקים. הספר זכה במספר רב של פרסים הן על תוכנו והן על מכירותיו. ב-12 בפברואר 2010 יצא לאקרנים  סרט קולנוע המבוסס על הספר. ספר ההמשך בסדרה הוא פרסי ג'קסון וים המפלצות. הספר יצא בעברית בהוצאת גרף צעיר, בתרגומה של יעל אכמון.
תקציר העלילה > לפני המחנה

פרסי ג'קסון הוא ילד בן שתים עשרה בכיתה ו' בעל דיסלקסיה והפרעת קשב. פרסי לומד בפנימיית יאנסי, בית ספר פרטי לילדים בעייתיים בצפון ניו יורק. אמו היא סאלי ג'קסון. היא נשואה לאביו החורג, גייב אגליאנו, המכור לפוקר ולבירה. הם גרים במנהטן, ופרסי חוזר אליהם במהלך חופשות הקיץ.
בטיול בית הספר למוזיאון מטרופולין לאומנות, פרסי מגלה שהמורה שלו למתמטיקה, גברת דודס, היא אריניה שנשלחה על ידי אל ותוקפת אותו במהלך הטיול. מר ברונר, המלווה והמורה ללטינית, נותן לו חרב קסומה בצורת עט. פרסי מנצח את האריניה ומחזיר למר ברונר את העט. לאחר מכן, פרסי, מר ברונר וגרובר - חברו הטוב של פרסי - מתנהגים כאילו לא קרה דבר.
פרסי חוזר לביתו לחופשת הקיץ. הוא ואימו נוסעים לחופשה ביחד במונטוק, אבל זמן קצר לאחר שהם מגיעים, גרובר מופיע ומזהיר אותם. פרסי מגלה שגרובר הוא סאטיר (חצי תיש וחצי אדם). הם נמלטים במכונית ומגיעים לגבעה אליה גרובר מכוון אותם באומרו שזה מקום בטוח בשבילו. לפני שהם מספיקים להגיע לגבעה מתקיף את המכונית מינוטאור. המפלצת נשלחה על ידי האדס כדי להרוג את פרסי. אמו של פרסי מסבירה לו שאם יעבור את עץ האורן שעל ראש הגבעה, המינוטאור לא יוכל לפגוע בו, אך היא עצמה אינה מסוגלת לעבור את קו הגבול בשל היותה בת תמותה. כשהמינוטאור מגיע אמו של פרסי מתפוגגת בידיו במטר של אור זהוב. פרסי בתגובה תוקף את המינוטאור, מחסל אותו ולוקח כשלל את קרנו.
תקציר העלילה > במחנה החצויים

פרסי שוכב מעולף במשך שלושה ימים במחנה. לאחר שהוא מתעורר הוא פוגש את אנבת' צ'ייס, נערה בת גילו. הוא מגלה שמר ברונר, ששמו האמיתי הוא כירון, הוא קנטאור (חצי סוס וחצי אדם). הוא מגלה כי המקום שהוא נמצא בו נקרא מחנה החצויים, וכל שוכני המחנה הם צאצאים של אל אולימפי מצד אחד, ובן תמותה מהצד השני.
במחנה קיימים שנים עשר ביתנים – אחד לכל אל אולימפי, וצאצאיו של אותו אל גרים בביתן שלו. חצויים שההורה האלוהי שלהם לא ידוע, או שלא נחשב לאחד מאלי האולימפוס משוכנים בביתן הרמס. לעת ערב יוצא פרסי להתאמן בגרסה המיוחדת של המחנה למשחק "תפוס את הדגל", וכאשר נפצע והמים מרפאים אותו, מופיע מעל ראשו קלשון, סמלו של פוסידון, וכך מתגלה כי פרסי הוא בנו של פוסידון. פוסידון הוא אחד משלושת האלים הגדולים יחד עם אחיו זאוס והאדס, שנשבעו שלא להוליד ילדים חצויים, מפני שילדיהם חזקים מדי ועלולים להרוס את העולם כולו. פרסי מגלה שהברק הראשון של זאוס – שהוא סמל כוחו ושלטונו – נגנב. לפי זאוס מנסים לחתור תחת שלטונו. זאוס משוכנע שהגנב והחותר תחתיו הוא פוסידון, אחיו, הרוצה להפוך למלך האלים בעצמו. מאחר שהאלים לא יכולים לגנוב באופן ישיר זה את סמל שלטונו של זה, פרסי מואשם בגניבת הברק.
תקציר העלילה > הנבואה

פרסי נאלץ לצאת למסע חיפושים עם גרובר ואנבת' כדי למצוא את הברק. לשם כך מקבל מהאורקל נבואה:
מערבה תפנה, להתייצב מול האל הבוגד
את אשר נגנב תמצא ותשיבו במועד
החברות תכזיב, זוממת היא למעול
סופך שלא תצליח להציל את החשוב מכל
השורה הראשונה מתייחסת לזה שהוא הלך ללוס אנג'לס, לכניסה לשאול, והתייצב מול ארס, האל הבוגד.
השורה השנייה מתייחסת לזה שהוא החזיר את הברק לזאוס בזמן.
השורה השלישית מתייחסת לזה שלוק, המדריך של ביתן הרמס, העמיד פני חבר, אבל בסוף זימן עקרב שעקץ את פרסי וברח.
השורה הרביעית מתייחסת לזה שבסוף הוא לא הציל את אמו, אלא פשוט נתן להאדס שחרר אותה.
תקציר העלילה > מסע החיפושים

לפי המידע אשר ניתן להם, השלושה צריכים למצוא את הברק של זאוס ולהחזירו לאולימפוס עד יום אמצע הקיץ ב-21 ביוני, בעשרה ימים. זהו התאריך שקבע זאוס כתאריך אחרון לפוסידון להחזיר את הברק, ואותו תאריך שפוסידון קבע כתאריך אחרון לזאוס לחזור בו מהאשמותיו ולהתנצל. כשהם יוצאים למסע בא לוק להיפרד ומעניק לפרסי זוג נעליים מעופפות שקיבל מאביו, הרמס. פרסי מעביר אותן לגרובר מאחר שהוא עצמו לא יכול לעוף באוויר מפאת החשש להיכנס לממלכתו של זאוס - האוויר. פרסי גם מקבל מכירון חרב המוסווית בתור עט (אותה חרב שמר ברונר נתן לו כדי שיילחם בגברת דודס) - כשהמכסה סגור היא עט, אך כשמסירים את המכסה העט מתחילה לצמוח ולהפוך לחרב עשויה מארד שמימי (חומר שיכול להרוג מפלצות ולפגוע בחצויים), כירון מוסר לו שזו ניתנה לו למשמרת של ידי אביו פוסידון. התאוריה שנראית המבטיחה ביותר היא שהברק נמצא אצל האדס בשאול. מכיוון שהעולם שינה את מיקום הבסיס שלו, כך גם האלים מתמקמים במרכז המעצמה החזקה בעולם באותה תקופה, ארצות הברית. הכניסה לשאול נמצאת בלוס אנג'לס, והאולימפוס נמצא בקומה השש מאות של בניין האמפייר סטייט. בדרך הם עוברים מפלצות שונות, המוכרות מהמיתולוגיה היוונית, ביניהן מדוזה, אכידנה (אם כל המפלצות) ואחת הכימרות שלה.
לאחר שלל ההרפתקאות הם מגיעים לשאול ומנסים להגיע להאדס. הם עוברים את כארון, ואת קרברוס, כשבאמצע הדרך מתחילות הנעליים המעופפות של גרובר למשוך אותו לתוך מנהרה ובתוכה תהום (טרטרוס). הוא ניצל בקושי מנפילה פנימה. כשהם מתחילים לצאת מהמנהרה הזמן כאילו מאט סביבם ומושך אותם לאחור אל התהום, אך הם מצליחים לצאת בקושי, ומגיעים בסוף להאדס ומבקשים ממנו את הברק. האדס אומר שהברק איננו בבעלותו, וטוען שפרסי גנב את קסדת האופל שלו שהיא סמל כוחו ושלטונו והיא מאפשרת לו להפוך לצללים ולהיעלם בהם. האדס מצווה על פרסי לתת לו את הברק. הוא גם מוסיף שהוא יכול לשחרר את אימו. פרסי מגלה שהברק אכן אצלו, בתיק שארס נתן לו קודם. מתברר שארס ניסה בפקודת קרונוס להפליל את פוסידון בגנבת הברק אחרי שתפס את הגנב האמיתי, ובכך לעורר מלחמה. פרסי מוותר על הצלת אמו בתמורה לחייהם של חבריו. כשהם בורחים מהשאול הם נתקלים בארס שהסביר את התרמית. פרסי נלחם בו עד שהצליח לפגוע בו. באותו הרגע הזמן נעצר מלכת, וארס נעלם. פרסי זוכה בברק של זאוס ובקסדת האופל של האדס.
תקציר העלילה > לאחר המסע

כאשר האריניה חוזרת להתקיף את פרסי ולנסות להחזירו לשאול, פרסי מעניק לה את קסדת האופל בתמורה לאמו. הוא טס (אף על פי שזה מסוכן בשבילו, בגלל החשש להיכנס לממלכתו של זאוס, שהוא כרגע אויבו של אביו) ומגיע לניו יורק. שם, בלי אנבת' וגרובר שפונים למחנה החצויים בלעדיו, הוא עולה לאולימפוס ומחזיר את הברק לזאוס ובכך מציל את העולם ממלחמת אלים (שתגרום חורבן מוחלט). הוא חוזר לביתו ומודיע לאימו שאם תרצה היא יכולה להיפרד מבעלה לנצח ולהפכו לאבן בעזרת ראשה של מדוזה ששלח לאולימפוס, אך קיבל בחזרה. לבסוף הוא חוזר למחנה. בסוף הקיץ, לוק, שהעמיד פני חבר, מספר לו שהוא אחראי לגניבת הברק הראשון וקסדת האופל, בפקודתו של קרונוס, אבל נתפס על ידי ארס והונה אותו להמשיך את תפקידו. קרונוס נאלץ להשתמש גם בארס וגם בפרסי כדי לחרחר מלחמה בין האלים ולהתחזק. לוק שולח עקרב מחילות שעקיצתו ממיתה כעבור 60 שניות ועוזב את המחנה כדי להמשיך בניסיונותיו להחזיר את קרונוס. לאחר שפרסי חוזר לביתו החדש מגלה שאימו השתמשה במתנתו ואיבנה את גייב, בעלה וחבריו (בעזרת ראשה של מדוזה) ומכרה את פסלם, ובעזרת הכסף הרב שקיבלה עברה לדירה חדשה והתחילה לכתוב את הרומן שתמיד רצתה לכתוב.
דמויות > דמויות ראשיות

פרסאוס "פרסי" ג'קסון – הדמות הראשית, נער בן 12. בנו של פוסידון, אל הים, שלא היה אמור להוולד, בגלל ההסכם של 'שלושת הגדולים', אביו ושני אחיו. הוא לא ידע על היותו חצוי, עד שחברו גרובר, חשף את היותו סאטיר, ומגלה לפרסי את האמת. הוא הופך לאויב של ארס ובתו, קלאריס, ונלחם עם שניהם. זאוס שנא אותו כי חשב שגנב לו את הברק הראשון. יש לו שיער שחור ועיניים ירוקות כים.
אנבת' צ'ייס – חברתו של פרסי. נערה בת 12 שאימה היא אתנה, אלת החכמה והאויבת של פוסידון ולכן אנבת' לא אמורה להיות חברה של פרסי. גדלה בבית אביה עד שבגיל שבע ברחה מן הבית בעזרת לוק, בנו של הרמס, ותאליה, ביתו של זאוס, גרובר ניסה לקחת את שלושתם למחנה החצויים אך בדרך תאליה נהרגה. היא מדריכת הביתן שלה. יש לה סכין וכובע היעלמות אותם קיבלה מאמהּ. עתידה להיות בספרים הבאים בת זוגו של פרסי.
גרובר אנדרווד – סאטיר וחבר של פרסי ואנבת'.חלומו הוא למצוא את האל האבוד פאן. במהלך הספר הוא מגלה שדודו נכשל בחיפוש אחר פאן מכיוון שמדוזה הפכה אותו לאבן. בסוף הספר הוא מתחיל את חיפושיו אחר פאן. יש לו אובססיה מוזרה ללעוס פחיות שתייה. במהלך הספר מתגלה שהוא בן 28, כי סאטירים גדלים לאט יותר מבני אדם. גרובר לובש בגדים ארוכים במיוחד כדי להסתיר מבני אדם את היותו סאטיר.
לוק קסטלאן – בן 19, בנו של הרמס. רוב הזמן, עשה רושם טוב, אך לבסוף התגלה שהוא עובד עם קרונוס, אביהם המרושע של זאוס, פוסידון והאדס. כועס על אביו כיוון שמעולם לא נפגש איתו. כשהיה ילד עזב את אימו וברח עם אנבת' ותאליה. נתן לפרסי את הנעליים המעופפות שגנב מאביו. חרבו יכולה להרוג חצויים, מפלצות ובני תמותה.